paragraph_text: Ukrajinska zajednica Republike Hrvatske (ukr. Українська громада Республіки Хорватія) je krovna kulturno-prosvjetna manjinska organizacija u Republici Hrvatskoj službeno osnovana 20. siječnja 2008. godine u gradu Slavonskom Brodu, ali njezini članovi su aktivni u sklopu više ukrajinskih kulturno-prosvjetnih udruga preko 40 godina. Iste ukrajinske udruge su bile vrlo aktivne članice Saveza Rusina i Ukrajinaca RH i smatraju se ključnim u formiranju kulturno-političkog ugleda iste organizacije. Ukrajinska zajednica RH predstavlja prvu krovnu organizaciju ukrajinske nacionalne manjine u Hrvatskoj i okuplja njihov najveći broj.